open-index/open-wikipedia-markdown huggingface dataset:
Toppluesnegler

* Acroloxidae
* Ancylidae

**Toppluesnegler** er en familie snegler som lever i ferskvann og er en del av vannlungesneglene.  To arter er representert i Norge.  De er mest utbredt på østlandet, men finnes også på vestlandet.

Toppluesnegler ligner albusneglene som vi finner i fjæra (sjøvann). Skallet er ikke vridd. De har fått sitt navn på grunn av skallet som ligner en topplue.

Toppluesneglene er små og har et delvis gjennomsiktig skall. Lengden er under 10&nbsp;millimeter og høyden bare 3-4&nbsp;millimeter.

De finnes i bekker og innsjøer, på planter.

Alle vannlungesnegler er tvekjønnet. For å kunne legge egg kreves allikevel to snegler, som under paringen, befrukter hverandre gjensidig.

## Systematisk inndeling med noen arter
Toppluesneglene er ingen enhetlig gruppe, men fordelt på minst to familiegrupper.  Toppluesnegler er en del av vannlungesnegler.

* bløtdyr (Mollusca)
** snegler (Gastropoda)
*** lungesnegler (Pulmonata)
**** vannlungesnegler (Basommatophora) – 78 arter i Europa, inkludert eventuelle underarter. 
***** overfamilie Acroloxoidea
****** familie Acroloxidae
******* slekt *[[Acroloxus]]*
******** *[[Acroloxus improvisus]]* Polinski 1929
******** lav toppluesnegle *[[Acroloxus lacustris]]* (Linnaeus 1758) – eneste norske art.
******** *[[Acroloxus macedonicus]]* Hadžišce 1959
******** *[[Acroloxus tetensi]]* (Kušcer 1832)
****** familie Ancylidae 
******* slekt * Ancylus*
******** *[[Ancylus aduncus]]* A. A. Gould, 1847
******** høy Toppluesnegle *[[Ancylus fluviatilis]]* O. F. Müller, 1774
******** *[[Ancylus lapicidus]]* Hubendick, 1960
******** *[[Ancylus scalariformis]]* Stankovic & Radoman, 1953
******** *[[Ancylus striatus]]* Quoy & Gaimard, 1834
******** *[[Ancylus tapirulus]]* Polinski, 1929
******* slekt *Ferrissia* 
******** *[[Ferrissia fragilis]]* [= *Ferrissia clessiniana*  og *Ferrissia wautieri*]
******** *[[Ferrissia mcneili]]*
******** *[[Ferrissia tanganyicensis]]*
******* slekt *Gundlachia* 
******** *[[Gundlachia concentrica]]* (d’Orbigny, 1835)
******** *[[Gundlachia lucasi]]* Suter, 1905
******** *[[Gundlachia meehiana]]* Stimpson
******** *[[Gundlachia moricandi]]* (Orbigny, 1837)
******** *[[Gundlachia neozelanica]]* Suter, 1905 
******** *[[Gundlachia ticaga]]* Marcus & Marcus, 1962)
******* slekt *Hebetoncylus* 
******* slekt *Laevapex* 
******* slekt *Rhodacmaea* 
******* slekt *Rhodacme* 
******** *[[Rhodacme elatior]]*
******** *[[Rhodacme filosa]]*

## Kilder
*  ''Ancylidae'' (On-line), Animal Diversity Web Besøksdato: 3. februar 2008
* Fauna Europaea Web Service (2004) Fauna Europaea version 1.1,  www.faunaeur.org – utbredelsesdatabase for europeiske dyr .

## Eksterne lenker
*
Varmetransport

**Varmetransport** er overføring av varme gjennom et medium eller et materiale. Varmetransport kan skje på tre måter:

Termisk konduksjon eller *varmeledning* er varmetransport som skjer ved at varme blir overført fra molekyl til molekyl i materialet. Metaller og andre massive materialer har stor molekyltetthet og leder varme godt, mens luft og andre gasser leder varme dårligere på grunn av sin lave molekyltetthet.

Ved konveksjon skjer varmetransport ved strømning i gasser eller væsker

Varmetransport ved stråling er energioverføring gjennom elektromagnetiske stråler (infrarød stråling, synlig lys, ultrafiolett stråling).

## Varmetransport i byggkonstruksjoner
I oppvarmede bygg søker en å holde varmetransporten gjennom ytterkonstruksjonene og dermed varmetapet til omgivelsene så lav som mulig for å spare energi. Dette oppnås ved å velge byggematerialer med lav varmeledningsevne, unngå kuldebruer og fylle tomrom i yttervegger, tak og bjelkelag med varmeisolasjonsmaterialer. 

Det er også viktig å unngå at det dannes kondens i isolasjonsmaterialet fordi vann har en langt høgere varmeledningsevne enn luft, og dessuten sørge for at det ikke oppstår luftbevegelser i eller rundt isolasjonsmaterialet, slik at det skjer varmetransport ved konveksjon.

Varmetransport per temperaturdifferanse og flate gjennom en bygningsdel angis ved U-verdien eller *varmegjennomgangskoeffisienten*.
Den tilsvarende verdien for varmeoverføring fra faststoff til væske eller gass (eller motsatt vei) kalles *varmeoverføringskoeffisienten*.
Stavangerrenessansen

**Stavangerrenessansen** er er et begrep brukt for den kulturelle oppblomstringen i Stavanger i første halvdel av 1600-tallet. Opphavet kommer av peroden etter reformasjonen det det oppstod et ønske om å redekorere kirkene fra den tidligere katolske innredningen, og etter hvert også å bygge nye kirkebygg mer i tråd med Den evangelisk-lutherske kirke.

Den første representanten for stavangerrenessansen var den nordtyske maleren Peter Reimers. Andre sentrale kunstnere i stavangerrenessansen var Gottfried Hendtzschel, Anders Lauritzen Smith, Thomas og Lauritz Snekker. De fikk mange oppdrag og deres store aktivitet i Stavanger-området er bakgrunnen for begrepet Stavangerrenessansen. Stavangerrenessansen representerer dermed en unik periode i norsk kirkekunst. Deres arbeider finner vi i mange av kirkene i vårt bispedømme i dag.

Bruskbarokk er et annet begrep i kunsthistorien. Den beskriver arbeider med ornamentikk som har bruskaktige, vridde og sammenfiltrede former. Den var vanlig i Nord-Europa på 1600-tallet. I Norge er der den mest kjent fra kirkeinteriør. Prekestolen i Stavanger domkirke, laget av Andrew Smith, er et «praktverk i ørebruskstil» og brukes ofte som eksempel på bruskbarokk.

## Sentrale kunstnere
* Peter Reimers (1570–1626), første kunstner innen Stavangerrenessansen
* Gottfried Hendtzschel (ca1600-ca1650), kunstmaler 
* Anders Lauritzen Smith, (1620-1692), kunstmaler og billedhugger
* Thomas Christoffersen Snekker (slutten av 1500-tallet-ca 1640), snekker og kirkekunstner
* Lauritz Christoffersen Snekker (1600-tallet), snekker og kirkekunstner

## Referanser


## Litteratur
*Gundhus,Grethe; «I Guds og Bevaringens navn Fortellingen om tre altertavler og et øksemord», *Kulturminner – en ressurs i tiden. * Oslo 2005
*Kloster, Robert; *Stavangerrenessansen i Rogalands kirker*, Stavanger Museum, Stavanger, 1936.
Irving (Texas)

**Irving** er en by i den amerikanske delstaten Texas. Byen ligger i Dallas County. Ifølge folketellingen i 2000 var det 191&nbsp;615 innbyggere. Irving ligger innenfor Dallas-Plano-Irving metropolområdet innenfor Dallas-Fort Work-Arlington metropolområdet som det defineres av U.S. Census Bureau som på folkemunne betegnes som Dallas/Fort Worth Metroplex.

Dallas Cowboys hjemmebane Texas Stadium ligger i Irving.

Deler av Dallas-Fort Worth internasjonale lufthavn som er hovedflyplassen til Dallas og Fort Worth ligger innenfor byen Irvings grenser.

## Referanser


## Eksterne lenker
*
Alf Kjetil Walgermo

**Alf Kjetil Walgermo** (født 1977) er en norsk forfatter, journalist og litteraturkritiker. Han var tidligere kulturredaktør i *[[Vårt Land]]*.

## Bibliografi
* 2003: *Eselhistorier* (antologi) – eseltekster fra verdenslitteraturen
* 2006: *Mestermøter* – 100 korttekster, en for hver av de 100 personene i evangeliene som møtte Jesus fra Nasaret
* 2006: *Neseatlas* (fotobok) – med tekster av Christian Kjelstrup; utgitt som parodi på fotoboken *Penisatlas*
* 2007: *Keegan og sjiraffen* (billedbok)
* 2009: *Mor og far i himmelen* (barnebok)
* 2011: *Mitt bankande hjarte* (ungdomsroman)
* 2015: *Kjære søster* (ungdomsroman)
* 2017: *Røff guide til Bibelen* (sakprosa), Samlaget
* 2018: *Du som er i himmelen* (essay), Samlaget
* 2020: *Bibelens kvinner. Historiene som forma verda* (Samlaget)
* 2022: *Barnebibelen* (illustrert av Anna Fiske) (Samlaget)
* 2025: *Litteratur i Andeby. Donald Duck og bøkene* (Samlaget)

## Referanser


## Eksterne lenker
* 
* 
*  Alf Kjetil Walgermo i Forfatterkatalogen hos Norsk Forfattersentrum
Aljona Bondarenko

**Aljona Volodymyrivna Bondarenko** (ukranisk: *Альона Володимирівна Бондаренко*, født 13. august 1984 i Kryvyj Rih) er en ukrainsk kvinnelig profesjonell tennisspiller.

I 2008 vant hun damedoubletittelen i Grand Slam-turneringen Australian Open sammen med sin søster Kateryna. I finale beseiret de Viktoryja Azarenka / Shahar Peer med 2-6, 6-1, 6-4.

## Grand Slam titler
*  **[[Australian Open]]:**
** Double damer 2008 (sammen med sin søster Kateryna Bondarenko).

## Referanser


## Eksterne lenker
* 
*
Los Campesinos!

**Los Campesinos!** er et indie pop-band fra Cardiff, Wales. «Los Campesinos» kan løst oversettes til «bøndene» fra spansk.

## Diskografi
### Album
* *[[Hold On Now, Youngster...]]* (Wichita Recordings, 2008)
* *[[We Are Beautiful, We Are Doomed]]* (2008)
* *[[Romance Is Boring]]* (Wichita Recordings, 2010)

### EP-er
* *[[Hold On Now, Youngster]]* (2006)
* *[[Sticking Fingers Into Sockets]]* (2007)

### Singler

## Eksterne lenker
* 
* MySpace-side
Agri (elv)

**Agri** er en 136 km lang elv sør i Italia. Den har sitt utspring ved Serra di Calvello i Appenninene 1&nbsp;567 moh. Elven renner gjennom regionen Basilicata og munner ut i Det joniske havet nær Policoro. I antikken var navnet på elven *Aciris*.

## Referanser
Thomas Snekker

**Thomas Christoffersen**, best kjent som **Thomas Snekker**, var en snekker som var sentral i stavangerrenessansen. Det eksisterer dokumentasjon på at han hadde borgerbrev i Stavanger allerede på begynnelsen av 1600-tallet. Han døde omkring 1640.

Han tok borgerskap i Stavanger omkring 1602. Han jobbet ut fra Stavanger, men arbeidet langs hele Sørvestlandet. Thomas Snekker var en elev av den kjente kunstneren Gottfried Hendtzschel. Thomas og broren Lauritz fikk begge tilnavnet Snekker på grunn av sitt yrke som snekkere. De laget flere altertavler og annen kirkeutsmykning. Ifølge Robert Kloster har han laget de fleste av Rogalands eldste altertavler og prekestoler.

## Kjente verk (utvalg)

* 1626: altertavlen i Fister kirke
* 1631–1632: altertavlen i Årdal gamle kirke, Rogaland
* 1630-årene: altertavlen i Sand kirke
* altertavlen i Røldal stavkirke
* altertavlen og prekestolen i Talgje kirke

## Referanser


## Kilder
* Bernhard Lund: Thomas Snekker har pyntet opp i mange av fylkets eldste kirker, Stavanger Aftenblad, 1. juni 1968.
Lauritz Snekker

**Lauritz Christoffersen** best kjent som **Lauritz Snekker** var en håndverker som var sentral i Stavangerrenessansen. 

Han jobbet ut fra Stavanger, men arbeidet langs hele Sørvestlandet. Han var bror av Thomas og elev av den kjente kunstneren Gottfried Hendtzschel. Begge fikk tilnavnet *Snekker* på grunn av sitt yrke som snekkere. De laget flere altertavler og annen kirkeutsmykning. Lauritz laget blant annet altertavlen på Utstein kloster rundt 1620, og prekestolen i Årdal gamle kirke i Ryfylke som ble laget mellom 1631 og 1635. Begge disse ble malt av Gottfried Hendtzschel.

## Bevarte arbeider

* Altertavle og prekestol i Kvitsøy kirke 1620
* Altertavle, prekestol og stolestader i Utstein klosterkirke omkring 1620
* Prekestol i Bore kirke 1621
* Altertavle i Ogna kirke 1621-1622
* Altertavle og brudebenk i Talgje kirke 1625
* Prekestol i Ogna kirke før 1626
* Altertavle i Randaberg kirke 1625
* Altertavle, bispestol og klokkerstol i Strand kirke 1626
* Prekestol i Strand kirke 1631
* Nye vinger på Sokndal kirkes altertavle 1636
* Felt av prekestolens trappebrysting i Høyland kirke 1630-årene
* Stolestader i Jelsa kirke 1632-1638
* Stolestader i Sjernarøy kirke 1636-1641
* Stolinnredning i Årdal gamle kirke 1638

## Referanser
Arlington (Texas)

**Arlington** er en by i den amerikanske delstaten Texas. Byen ligger i Tarrant County og inngår i Dallas/Fort Worth Metroplex. I henhold til U.S. Census Bureau var det 1. juli 2006 et estimert folkeantall på 367&nbsp;197. Arlington er den syvende største byen i Texas og den 50. største byen i USA.

Byen ligger 19&nbsp;km fra sentrum av Fort Worth og 32&nbsp;km vest for sentrum av Dallas. Arlington er hjem for baseballaget Texas Rangers som har sin hjemmebane i Rangers Ballpark. Det samme gjelder det amerikanske fotball laget Dallas Cowboys som siden 2009 har hatt Cowboys Stadium som sin hjemmebane. Arlington og Cowboys Stadium var verter for Super Bowl XLV. Six Flags Over Texas ligger også i Arlington. Dette var den første Six Flags temaparken. Fornøyelsesparken Hurricane Harbor ligger også i byen.

Arlington grenser til byene Kennedale, Grand Prairie, Mansfield og Fort Worth og omringer de mindre stedene Dalworthington Gardens og Pantego.

## Demografi

## Referanser


## Eksterne lenker
* 
*
Knivmaker

**Knivmakeren** har historiske røtter til steinalderens flintmaker, der en slo flintstein i stykker for å få fram en best mulig skjæreegg. Han ble avløst av bronsealderens sverd- og knivstøpere som i sin tur ble avløst av smeder som smidde av jern.

Det å legge stål i eggen på kniver og andre skjære- og kutteredskaper var et fremskritt som førte til spesialisering, der mye er fanget opp av industrien. Håndverkssiden er likevel varetatt i enkelte bedrifter som legger arbeide i utforming av skjefte og slire.

I tillegg finnes de som har knivmakeri som hobby. Noen lager også bladene selv, mens andre kjøper blader og lager skjefter og slirer. Noen av disse har gjort dette til en attåtnæring
I Norge er Norsk knivforening interesseorganisasjonen for knivmakere. Denne ble stiftet i 1987 og har rundt  medlemmer. Foreningen fører også oversikt over knivmakere og smeder i Norge.

## Eksterne lenker
* Nettside for Norsk knivforening
Gottfried Hendtzschel

**Gottfried Andersson Hendtzschel** også kjent som **Gottfried Hendtzschel Anderssøn** var en tysk maler som var sentral i Stavangerrenessansen. Han var født i Breslau, dagens Wrocław i Schlesien.

Hendtzschel kom til Stavanger omkring 1620. Han var gift med en datter av Johan og Barbra Torkildsdatter, men hennes navn kjenner vi ikke. Han ble borger i Stavanger i 1629.

Han var elev av Peter Reimers som kan ha vært fra Neustadt in Holstein. Holstein var på denne tiden en del av Danmark-Norge.

De fleste verkene hans er å finne på Sørvestlandet og består av altertavler og annen kirkekunst, han brukte ofte italienske forbilder når han laget kunst. Hendtzschel står bak malerier på altertavler og prekestoler i Ogna kirke, Utstein klosterkirke og kirker i Ryfylke, som Talgje, Årdal og Strand.

Overalt dominerer påsken motivet i hans mange altertavler. De følger temmelig nøyaktig stikk etter komposisjoner av Lucas van Leyden, Federigo Barocci, Abraham Bloemaert, Karel van Mander og Jacques de Gheyn, men med en særpreget koloritt.

Av hans få bevarte portretter er de av sogneprest Daniel Jørgenssøn og Maren Nilsdatter i Hjelmeland kirke de ypperste.

Henrik Grevenor skriver at han døde omkring 1650. Robert Kloster meste at han malte en korsfestelsesgruppe til Sauda kirke i 1656, og at han samme sted skulle ha arbeidet med altertavlen i 1663.

Han har en gate oppkalt etter seg i Stavanger.

## Kjente verk
Han har blant annet laget følgende verker:
* Årdal gamle kirkes altertavle og prekestol, ca.1620.
* Orre kirkes prekestol fra 1625.
* Bore kirkes altertavle fra 1625.
* Utstein klosters prekestol, 1625-1650.
* Ogna kirkes altertavle og prekestol fra 1626. (Tapt i brann 1991)
* Fister kirke, Altertavle og prekestol fra omkring 1620 -1630.
* Oddernes kirkes 24 helfigurer fra 1620-tallet.
* Røldal stavkirkes altertavle, 1627-1629.
* Altartavlen i Moland kirke, Lillesand, 1630.
* Randaberg kirke, 1630.
* Strand kirke, altertavle 1631.
* Talgje kirke, altertavle og prekestol 1634-35.
* Sauda kirkes altertavle, 1663.

## Referanser


## Litteratur

* Frøysaker Tine: The church paintings of Gottfried Hendtzschel in Norway – past and future conservation, Part I & II, Acta Universitatis Gothoburgensis, Göteborg 2003,in:Göteborg studies in conservation Bind nr: 10, ISBN 91-7346-455-4, h.
* Bernhard Lund: "Ikke alt er utført med ypperlig hånd", skrev tyskeren Gottfried Hendtzschel som ble borger i Stavanger, Stavanger Aftenblad, 22. juni 1968.
WayBack

**WayBack** er en organisasjon som arbeider for å hjelpe fengselsinsatte til å klare overgangen til en rus- og kriminalitetsfri hverdag etter fengselsopphold. Navnet «WayBack» er engelsk, og viser til å komme tilbake til samfunnet.

Organisasjonen har en fadderordning bestående av tidligere fanger som har klart overgangen til et liv uten kriminalitet og rus. De jobber etter likemannsprinsippet og alle WayBacks faddere har selv bakgrunn fra soning i fengsel. I dette prinsippet ligger det at den innsatte sees på som en likemann, og ikke en klient. Fadderne har fokus på et lovlydig liv, og en fadder er en kamerat som besøker den innsatte under- og etter soning og er opptatt av å gi håp i en ellers tung situasjon. Fadderen har fokus på det enkelte mennesket, jobber sammen med den innsatte, er resultatorientert og setter klare rammer for samarbeidet. Ærlighet og redelighet i samarbeidet med WayBack er en forutsetning for at det skal fungere.

WayBack er en verdinøytral stiftelse og arbeider ut ifra et humanistisk menneskesyn.

## Jussgruppen WayBack
Jussgruppen WayBack gir gratis rådgivning til innsatte i Bergen fengsel og Bjørgvin fengsel, samt stiftelsen WayBack på regionalt og nasjonalt plan. De bidrar innen en rekke rettsfelt og offentlig forvaltning. Brorparten av hjelpen de gir er basert på å forklare innsatte deres rettigheter og plikter, samt navigeringshjelp i det offentlige. Jussgruppen er et rent rådgivende organ innad i WayBack da de anser «hjelp til selvhjelp» som et viktig moment for innsatte.

Gruppen består våren 2014 av 20 jusstudenter fra Det juridiske fakultet ved Universitetet i Bergen. Den ble startet i mai 2009 og var i gang med pilotprosjektet i Bergen fengsel i oktober 2010.

## Referanser


## Eksterne lenker
* Waybacks hjemmeside
Carll Cneut

**Carll Cneut** (født 8. januar 1969 i Roeselare i Belgia) er en flamsk illustratør. Han er særlig kjent for illustrasjoner til flere bildebøker for barn og regnes blant verdens fremste utøvere innen sjangeren. Han har utgitt en mengde bøker siden 1996, da han begynte som illustratør, og mottatt flere utmerkelser for arbeidet sitt. Cneuts kollasjeaktige malerier er blant annet påvirket av tyskeren Wolf Erlbruchs velkomponerte, ofte surrealistiske barnebokillustrasjoner. 

I 2009 ble bildeboka *Eén miljoen vlinders* utgitt på norsk under tittelen *En million sommerfugler*. Boka er skrevet av Edward van de Vendel og illustrert av Carll Cneut.

## Referanser


## Eksterne lenker
* Biografi, bildeeksempler og annet (på engelsk)
* Hjemmeside
* Presentasjonsfilm (på fransk)
* Biografi med portrettbilde (på nederlandsk)
Rettssosiologi

**Rettssosiologi** er et forskningsområde i krysningsfeltet mellom rettsvitenskap og samfunnsvitenskap, som vanligvis regnes enten som en tverrfaglig tilnærming innen rettsvitenskapen eller som en gren av sosiologien. Forskere innen rettssosiologi kan enten være jurister eller samfunnsvitere (vanligvis sosiologer).

Rettssosiologiens fokus er retten, de rettslige institusjonene og rettslig adferd, som stor grad studeres med samfunnsvitenskapelige metoder. Rettssosiologien studerer rettssystemets funksjon i samfunnet, herunder rettssystemets innvirkning på samfunnsforholdene og omvendt; samfunnsforholdenes innvirkning på rettssystemet. Sentrale spørsmål i faget er f.eks. om lovgivningen virker etter sin hensikt. Lovgivningen kan også ha andre utilsiktede eller uønskede virkninger som ikke lovgiver var oppmerksom på eller ikke la tilstrekkelig vekt på da loven ble vedtatt. Også denne siden av lovgivningsvirksomheten er rettssosiologien opptatt av. Faget trekker veksler på sosiologi, og i mindre grad også på andre samfunnsvitenskaper som sosialantropologi, statsvitenskap, samfunnspolitikk, kriminologi, psykologi og samfunnsøkonomi, og i tillegg på andre tverrfaglige forskningsområder som rettsfilosofi (rettsteori) og rettshistorie.

Det er lange tradisjoner for rettssosiologiske undersøkelser i Norge, blant annet Vilhelm Auberts forskning som inkluderer undersøkelser både om den samiske befolkningen i Nord-Norge, sosial ulikhet og straffens funksjon. 

Rettssosiologi inngår i det juridiske studiet i Norge og andre land, og blir i denne sammenhengen kalt et «perspektivfag», dvs. et fag som skal gi jurister et tverrfaglig perspektiv på eget fag. Organisatorisk er faget normalt lagt til juridiske fakulteter. Ved f.eks. Universitetet i Oslo finner man ansatte med rettssosiologi som forskningsområde ved flere institutter ved Det juridiske fakultet.
Archie McPherson

**Archie McPherson** (født 10. februar 1910 i Alva i Clackmannanshire, død 1969) var en skotsk fotballspiller.

McPerson startet sin karriere i *Alva Albion Rovers, Bathgate* og  Rangers før han ble hentet til Liverpool av manager George Patterson i november 1929.

Han begynte som reserve i sesongen 1929/1930, men etter noen kamper ble han fast på laget og begynte å spille med trøye nummer 10. I sesongen 1930/1931 var han sammen med Tommy Lucas de eneste som var involvert i samtlige av de 43 kampene Liverpool spilte.

Han ble i Liverpool frem til desember 1934 da han signerte for Sheffield United. Han spilte også for Falkirk, East Fife og Dundee United før han la støvlene på hylla.

## Kamper
* **1929-1934:** Liverpool: Ligakamper – mål: 130 kamper – 18 mål.
* **1929-1934:** Liverpool: Totalt kamper – mål: 133 kamper – 19 mål.

## Se også
* Statistikk om Liverpool FC. 

## Eksterne lenker
* Profil på LFChistory.net
Valkyrie plass stasjon

**Valkyrie plass stasjon** (**Valkyrien stasjon**) var frem til 1985 en stasjon på undergrunnsbanen under Valkyrie plass på Majorstuen i Oslo. Stasjonen er i dag en del av T-banenettet i Oslo og brukes som nødutgang og reklameplass.

Stasjonen var egentlig planlagt å ligge midt mellom Nationaltheatret og Majorstuen, men ble lagt på Valkyrien etter at et uhell 23. oktober 1912, under anlegget av undergrunnsbanen, forårsaket at 800 m² av gatelegemet raste ned i tunnelen. Den ble tatt i bruk 28. juni 1928. Stasjonen ble stengt i 1985 på grunn av kort avstand til Majorstuen og fordi det var både vanskelig og risikabelt å utvide den for T-banetog med flere enn to vogner. Stasjonen er oppført i nyklassisistisk stil, tegnet av Kristofer Lange.

I forbindelse med planleggingen av den nye Majorstuen stasjon er det vurdert om Valkyrie plass stasjon kan gjenåpnes som inngang til den nye stasjonen. Det er da viktig å unngå ødeleggelse av det gamle interiøret som nå er bevart i det eksisterende stasjonsområdet.

Den eneste gangen stasjonen har vært åpen for allmennheten siden stasjonen ble stengt var natten til 16. mai 2015, da artisten Röst lanserte sitt nye album med konsert på perrongen. I desember 2014 var den imidlertid åpen en dag for fotografer.

Den norske thrillerserien *[[Valkyrien (TV-serie)|Valkyrien]]* (2017), er innspilt i den nedlagte T-banestasjonen.

## Se også
* Homansbyen stasjon

## Referanser




## Eksterne lenker
* Oslo Byarkiv: Holmenkollbanens stasjon &ndash; Valkyrie plass stasjon
* Oslo Byarkiv: Holmenkollbanens stasjon &ndash; Teakvogn på Valkyrie plass stasjon

Fil:Valkyrie plass construction 1928 3.jpg|Valkyrie plass stasjon under bygging på 1920-tallet
Fil:Kolsåsbanen på Valkyrie plass stasjon Unknown BAR A-40202-Ug-0014-031.jpg|Kolsåsbanen på stasjonen
Fil:Valkyrie plass stasjon 1.jpg|Nedgangen til stasjonen i 1963
Fil:Bogstadveien 71B.JPG|Over nedgangen til stasjonen er det oppført et gatekjøkken.
Hovedscenen

***Hovedscenen*** er en programpost på NRK2, som blir brukt til å sende opera, ballett, klassisk musikk og lignende programmer. Programmet har gått siden 2011.

## Eksterne lenker
*
Rolf Steffensen

**Rolf Steffensen** (født 31. august 1958) er en norsk politiker som representerer Arbeiderpartiet. Han ble valgt til ordfører i Hamarøy kommune i 2007 og gjenvalgt i 2011 for perioden frem til 2015. Han ble også valgt til leder i Salten Regionråd i slutten av 2011 for perioden frem til 2015.

Steffensen er utdannet candidatus theologiæ og praktiserte som sokneprest i Hamarøy menighet frem til han fikk ordførerembetet. Han er forfatter av dåpsboken «*I Guds hånd*» og var medforfatter av «*Konfirmantbibelen - Veilederhefte*», «*Mitt fadderbarn*» og *«Hjemlængsel: vandringer i Knut Hamsuns rike»*.

## Referanser


## Eksterne lenker
* Hjemmesiden til Hamarøy kommune.
Sola Brettseilerforening

**Sola Brettseilerforening** ble etablert i 1984 og er dermed Norges første og en av de største brettseilerforeningene i landet. På grunn av de ypperlige forholdene for brettseiling, blir norgesmesterskapet arrangert på Solastranden nesten hvert år. I 1991 ble VM arrangert på Sola, et meget vellykket arrangement. SBF har et godt miljø der flere medlemmer seiler aktivt og er blant Norges beste. SBF har to hovedbaser, en på Solastranden og en på Liapynten ved Hafrsfjord, med eget brettskur begge steder.

## Eksterne lenker
* 
* SBFs hjemmeside med historie
Sola Innebandyklubb

**Sola Innebandyklubb** (stiftet 10. november 1988 som *Sola Innebandyklubb*) er en innebandyklubb fra Sola kommune i Rogaland, som ble til som et resultat av en sammenslåing av *Sola IBK og IBK Grannes* og senere* Åsenskogen Innebandyklubb* foran 2005/06-sesongen. Klubben var en av den første innebandyklubbene i Rogaland og blant de eldste i Norge.

Klubben spiller sine kamper i Solahallen og Åsenhallen med sorte og hvite drakter, og har rødt og hvitt som reservedrakt

## Menn
Klubbens A-lag for menn spiller 2018/19-sesongen i 2. divisjon (SørVest Bandyregion). Herrene tok NM-sølv i 1993, og har en sjetteplass i eliteserien fra 1994/95-sesongen som bestenotering på øverste nivå.

## Kjente spillere
En rekke spillere fra Sola har fått landskamper for Norge.

* Sigrunn Kvalvik (U19-kvinner)
* Marianne Mohagen (U19-kvinner)
* Arne Birkemo (U19-menn)
* Kåre Birkemo (U19-menn)
* Arne Magne Kvalevåg (U19-menn)
* Trond Vervik (U19-menn)
* Torbjørn Sortland (U19-menn)
* Cato Nymoen (U19-menn)
* Thomas Sola (U19-menn og A-landslag menn)

## Referanser


## Eksterne lenker
* 
*
Sola Flystasjon Flyklubb

**Sola Flystasjon [[Flyklubb]]** ble stiftet i 1984 av Saab Safir-entusiaster ved Sola Flystasjon. Klubben opererer fly av type Saab Safir. Sola Flystasjon Flyklubb er medlem av Norsk  Luftsportsforbund (NLF). Klubben har lokaler og hangar ved Sola Flystasjon som er den militære delen av Stavanger Lufthavn, Sola.Klubben tilbyr Safir- og akroutsjekk til en konkurransedyktig pris. Det er også mulig å få fløyet en akro introduksjonstur med en av klubbens erfarne flygere.

## Eksterne lenker
* Sola Flystasjon Flyklubbs hjemmesider
Rettsøkonomi

**Rettsøkonomien** er en tverrfaglig disiplin som forsøker å analysere og forklare rettsregler ved hjelp av samfunnsøkonomiske teorier og begreper.

De økonomiske virkningene av rettsreglene vil alltid være av interesse for lovgiver og andre. Effekten av ulike skatte- og avgiftsregler er for eksempel et yndet diskusjonstema for de fleste.

## Rettsøkonomiens historie
Rettsøkonomien har røtter tilbake til Cesare Beccaria, Jeremy Bentham og Adam Smith på slutten av 1700-tallet. I Norge bidro spesielt Anton Martin Schweigaard og Torkel Halvorsen Aschehoug med rettsøkonomiske analyser av rettsregler. Etter dette var det relativt lite interesse for rettsøkonomien.

På begynnelsen av 1960-tallet begynte det å komme en rekke rettsøkonomiske artikler på trykk i USA. En av de mest betydningsfulle artiklene ble skrevet i 1960 av Ronald H. Coase (nobelprisvinner i økonomi), hvor han også tok inn såkalte transaksjonskostnader i analysene. I 1961 kom også en artikkel av Guido Calabresi om erstatning ved ulykker som argumenterte for at formålet med erstatningsretten var å minimalisere de totale ulykkeskostnader som besto av både skadekostnader og kostnader for å forebygge skade. Richard Posner bygget videre på bidragene fra Coase og Calabresi, og utvidet analysene til å også gjelde strafferett og familierett.

## Litteratur
* Eide, Erling / Stavang, Endre (2008). *Rettsøkonomi*. Cappelen Akademisk Forlag. ISBN 978-82-02-24122-3.

## Referanser
Bugge og damene

***Bugge og damene*** er et norsk underholdningsprogram som gikk på NRK2 i 1997. Programmet ble ledet av Lill-Marit Bugge som hadde møter ukjente kvinner som hun mente fortjente en plass i TV-ruta. Hun blandet humor og alvor i sitt forsøk på å portrettere de hverdagskvinnene som var gjester.

Med seg i programmet hadde hun også sin mor, Tove Bugge, og tre bikkjer. Programmet gikk på søndager.

## Referanser
Fårschpil

***Fårschpil*** er et norsk musikkprogram for ungdom som gikk på NRK2 i 1996. Programmet ble sendt fra diskotek i Tromsø på fredager. I tillegg til musikk og dans ble det utført en del morsomme stunt.

Programmet gikk direkte fra et utested i Tromsø og var inspirert av lignende program på MTV.

## Eksterne lenker
*
Babbis Friis-Baastad

**Babbis Friis-Baastad** (født *Ellinor Margrethe Blauenfeldt* 21. august 1921 i Bergen, død 10. januar 1970 i Oslo) var en norsk barnebokforfatter.

Hun debuterte som så mange på den tiden i Barnetimen for de minste; i 1956 med *Tulutta og Makronelle*, som kom i bokform i 1960. Hennes bokdebut kom med *Æresord*, som hun vant Dammprisen med i 1959. Hun skrev i alt åtte bøker.
 
Hun fikk Kirke- og undervisningsdepartementets pris for fire av sine bøker, og det er også disse bøkene som representerer den røde tråden i forfatterskapet: den etiske bevisstheten, og solidariteten med og omsorgen for personer som står i fare for å støtes ut. I *Æresord* sliter hovedpersonen Tott med å holde sitt dyrebare løfte om å ikke forråde en venn. I *Kjersti* (1962), som hun også vant Dammprisen med, sliter hovedpersonen med den utstøtingen hun møter blant jevnaldrede på grunn av et vansiret ansikt. *Kjersti* er forfatterens største internasjonale suksess, men både Hagemann og Vold er enige om at den neste boken, *Ikke ta Bamse!* (1964), er hennes mesterverk, litterært sett. Jeg-fortelleren Mikkel på 13 bærer et tungt ansvar for den utviklingshemmede broren «Bamse» på 15; den «store lillebroren» som i vanvare har skadet en yngre gutt på fotballbanen. Bruken av jeg-forteller, den bevisste rytmen i skrivestilen, og bruken av et flukt/jakt-motiv er effektive virkemidler i boken. *Du må våkne, Tor* (1967) er en samling korte fortellinger fra den livsfjerne hovedpersonens dagdrømmer. Boken er et tidlig eksempel på tilrettelegging for lesesvake.

## Litteratur
* Birkeland, Risa, Vold. *Norsk barnelitteraturhistorie*. 2. utg. Samlaget, 2005 ISBN 82-521-5933-8
* Sonja Hagemann. *Barnelitteratur i Norge 1914-1970*. Aschehoug, 1978. ISBN 82-03-09458-9
* Aida M. Grøndahl: ''Babbis Friis-Baastad''
* Babbis Friis-Baastad hos Stor Norske Leksikon
* Babbis Friis-Baastad hos Stor Norske Leksikon/utdypning
Kholm

**Kholm** (russisk: Холм) er en by i Novgorod oblast i Russland. Den ligger ved samløpet av elvene Lovat og Kunja, rundt 200&nbsp;km sør for Novgorod. Innbyggertall: 4&nbsp;325 (folketelling 2002). 

Bosetningen ble først nevnt i 1144 som Kholm pogost. Gjennom middelalderen motsto byen talløse beleiringer fra litauere, polakker og svensker. Under andre verdenskrig var byen okkupert av Wehrmacht fra 1941 til 21. februar 1944. Byen ble fullstendig ødelagt, og dens nåværende befolkning er bare en tredjedel av antallet før krigen.

## Eksterne lenker
*
Cato Thau-Jensen

**Cato Thau-Jensen** (født 9. februar 1966 i Århus) er en dansk illustratør. Han er særlig kjent for ville, fargerike og lett surrealistiske malerier som illustrasjoner til flere bildebøker for barn.

Thau-Jenssen er utdannet ved Grafisk Skole i Århus og illustrasjonslinja ved Designskolen i Kolding. Han debuterte som illustratør i 1995, og har siden mottatt flere litterære priser i Danmark.

## Priser (utvalg)
* 2004 – *[[Søren Gyldendals Studierejselegat]]*
* 2002 – *[[Kulturministeriets Illustratørpris]]*
* 1997 – *[[Gyldendals boklegat for barnebokforfattere]]*

## Eksterne lenker
* Bildeeksempel
* Thau-Jensen om å arbeide med illustrasjoner
* Barndomsminner
* Tale ved Kulturministeriets illustratorpris 2002
* Myntsett utformet av Cato Thau-Jensen
* Skolebesøk
Vålandstårnet

**Vålandstårnet** eller **Vålandspibå** i Stavanger finner vi på Vålandshaugen (84 moh.), som er bydelens høyeste punkt. Tårnet er oppført på det som tidligere het Axelsborg. Vålandstårnet er et utsiktstårn oppført i 1895, med vokterbolig for byens første trykkvannsbasseng. 

Før dagens Vålandstårn ble bygget, skal det ha stått et utsiktstårn på denne plassen. Dette ble oppført under Napoleonskrigen i perioden 1807&ndash;1814. Dette ble kalt for *Vålandspibå*, et navn som henger igjen som navn på dagens tårn. I ca. 1860 var det svært lite igjen av selve «pibå», og det ble oppført en sirkelformet varde. Denne varden ble malt rød samt påført med store bokstaver «Beskade mig ikke». En trapp førte opp til et platå, og der kunne folk nyte den gode utsikten utover de landlige omgivelser. 

Da vannbassengene ble bygd i 1893-1894, ønsket folk at det skulle gjøres alt mulig for å unngå riving av dette utsiktstårnet. Dagens tårnet ble oppført i år 1895. Dette tårnet ble reist i forbindelse med at det kommunale vannverk hadde bygd to bassenger på Vålandshaugen. I dette tårnet ble det innredet plass til brannvakt samt restaurant. Tårnet på St. Hanshaugen i Oslo ble brukt som modell for oppføringen av Vålandstårnet, og mange kalte denne for *Vålandsborgen*.

I 1914 kondemnerte helserådet bygningen som bolig, og tårnet ble pusset opp i 1917. Med okkupasjonen i 1940 ble bygget tatt over av tyskerne som brukte Vålandstårnet som observasjonspost. 

Etter krigen ble tårnet brukt av Park- og idrettsvesenet som lager/oppholdsrom, Sivilforsvaret, politiet, drosjesentralen og Radio Ræle Ligaen (Kortbølgeradioforening). 1. etasje ble også brukt som privat boilig frem til 1970 av Boligkontoret. 

Ifm. tårnets 100-årsjubileum i 1995 ble det stiftet en Venneforeningen for tårnet. Disse jobbet dugnad på tårnet og fikk det rehabilitert. Tårnet ble igjen stengt i 2006. Januar 2016 åpnet tårnet igjen etter omfattende rehabilitering ved hjelp av midler fra Stavanger kommune og DNB Stiftelsen. Faber Bygg var utøvende entreprenør. 

Vålandstårnet har i dag søndagscafé hver søndag og er åpent for leie av private lage og foreninger gjennom Eiganes & Tasta Frivillighetssentral. 

## Eksterne lenker
* Byhistorisk, om Vålandstårnet

https://www.stavanger.kommune.no/kultur-og-fritid/kultur/valandstarnet/

https://www.erlingjensen.net/valandstarnet/

https://www.facebook.com/vaalandstaarnet/
Jernaldergården

**Jernaldergården** på Ullandhaug er et rekonstruert gårdsanlegg fra folkevandringstiden, ca. 350–550 e.Kr. Gården ligger på toppen av Ullandhaug, cirka 3 kilometer fra Stavanger sentrum, med praktfull utsyn over Nord-Jæren og Hafrsfjord. I folkevandringstiden lå det en bondegård på dette stedet, og konservator Tor Helliesen ved Stavanger Museum undersøkte og kartla tuftene av jernaldergården allerede i år 1900.  Det rekonstruerte gårdsanlegget er bygget på tuftene av den opprinnelige gården. Det nye anlegget består av tre innredede hus. Stiftelsen «Jernaldergården» er faglig og administrativt underlagt Arkeologisk museum i Stavanger. 

Den opprinnelige gården brant ned og ble forlatt en gang midt på 500-tallet e.Kr. Den lå øde i over 1400 år til den ble undersøkt av Bjørn Myhre i 1967 og 1968. Allerede før utgravningene begynte var det besluttet at anlegget skulle restaureres på basis av de arkeologiske funnene. Det rekonstruerte anlegget sto ferdig i 1975. Siden den tid har man arbeidet med å finne ut hvordan gården fungerte da den var bosatt.

På Flat-Jæren er det registrert nærmere 200 ødegårder fra folkevandringstiden. Regner vi med de sentrale gårdene der fornminnene er forsvunnet, får vi over 400 gårder fra denne perioden. De fleste har sett ut som Jernaldergården på Ullandhaug. Alle husene hadde jordgulv, men var ellers bygget av tre med ytre murer av stein som beskyttelse mot væte og vind. På taket var det trolig torv. Taket ble båret av to rader stolper som sto inne i husene. To og to stolper var bundet sammen med en tverrbjelke slik at de dannet en grind. Grindbygde hus har vært i bruk i Rogaland helt opp til våre dager. På det ene huset er det et tilbygg som kan ha vært redskapsskjul eller vedbod. Dette minner veldig om de tilbyggene vi finner på Jærhusene i senere tid.

## Bildegalleri

## Referanser


## Eksterne lenker
* Jernaldergårdens hjemmesider 
*
Kirsten Thesen

**Kirsten Thesen** (født *Fleischer* 22. juni 1920, død 6. desember 2011) var en norsk ungdomsbokforfatter.

Hun debuterte i 1948 på Eide Forlag med *Ingrid alle dage -*, og skrev i alt åtte bøker. Hun fikk Kirke- og undervisningsdepartementets pris for to av bøkene: *En og to – følge slo* (1960) og *Bare du og jeg* (1962). *Det blåser fra Forsøy* (1959) skildrer en familie som splittes under andre verdenskrig, fordi far og sønn velger hver sin side. Synsvinkelen ligger hos datteren/søsteren. Hennes hittil siste bok var *Samma det, bare tida går* (1966).

I årene 1948-84 skrev Thesen tolv bøker, flest ungdomsbøker, men også historiske romaner med handling fra Bergen. Bøkene hennes høstet gode kritikker fra alle landets aviser, men Thesen forble ukjent for det store publikum, selv om en anmelder stilte henne på linje med Astrid Lindgren. 

I 1968 ble Thesen rammet av en tragedie som preget henne resten av livet, da hennes 18 år gamle sønn Iacob mistet livet i en trafikkulykke. Han var norgesmester i stup for BSLK og en av Bergens mest populære vokalister i popgruppen *[[Rolf Skogstrand|Hoolegans]]*. Lørdag 31. august 1968 skulle bandet spille til dans i Norheimsund da bilen kjørte inn i veggen på et pensjonat. To av de fem døde i ambulansen, mens Iacob døde på Haukeland sykehus to uker senere. Thesen fortsatte likevel som bok- og teateranmelder og korrekturleser i *[[Bergensavisen|Bergens Arbeiderblad]]*, og ble boende i sitt hjem på Ny-Paradis. I årene 1978-84 skrev hun tre bøker for voksne, også til strålende kritikker.   

*Vi har alle en have* i 1978 var hennes egen dagbok fra et opphold på psykiatrisk sykehus etter sønnens brå død. I 1980 utga hun romanen *Vådeskuddet* med handling fra Bergen i 1884. For å gjøre boken mest mulig autentisk, ringte Thesen til Bergen politikammer og forklarte hvordan hun tenkte seg ulykken. Så levende var beretningen hennes at politimannen hun fikk på tråden, ba henne si hvor dette hadde skjedd, så politiet kunne rykke ut - men det dreide seg om en fiktiv hendelse i 1884. *I vinterdrakt* ble Thesens siste bok, utgitt i 1984. Den var hennes egen versjon av historien om Jostedalsrypa. 

## Referanser


## Litteratur
* Birkeland, Risa, Vold. *Norsk barnelitteraturhistorie*. 2. utg. Samlaget, 2005 ISBN 82-521-5933-8
Malaja Visjera

**Malaja Visjera** (russisk: Ма́лая Ви́шера) er en by i Novgorod oblast i Russland. Den ligger ved elva Malaja Visjera, en bielv til Visjera, rundt 65&nbsp;km nordøst for Velikij Novgorod.

Bosetningen ble grunnlagt i 1843, i forbindelse med byggingen av Nikolajbanen, det vil si jernbanen Moskva&ndash;St. Petersburg. Bystatus ble innvilget i 1921. 

## Demografi
Befolkningsutvikling:
:

## Referanser


## Eksterne lenker
*
Jógvan

**Jógvan** (IPA: ) er en færøysk form av mannsnavnet *[[Johan]]*, som er en kortform av *[[Johannes]]* og har opprinnelse i hebraiske *Jochanan*, «Gud er nådig».

## Utbredelse
*Jógvan* er et svært vanlig navn på Færøyene. Varianten *Jegvan* er mindre brukt. Den danske formen av *Jógvan* er *Jøgvan*, men denne er svært lite brukt.

Tabellen nedenfor gir en detaljert oversikt over populariteten til fornavnet Jógvan i noen av de landene hvor statistikk er tilgjengelig.

## Kjente personer med navnet
Personene i listen er ordnet kronologisk etter fødselsår.
* Jógvan Frederik Kjølbro (1887–1967), kjøpmann og skipsreder
* Jógvan Sundstein (1933–2024), færøysk politiker og statsminister 1989–1991
* Jógvan Isaksen (født 1950), færøysk forfatter og litteraturhistoriker
* Jógvan Gunnarson (født 1992), norsk komiker
* Jógvan Andrias Joensen, færøysk visesanger
* Jógvan Hansen, færøysk sanger
* Jógvan í Lon Jacobsen, færøysk språkforsker
* Jógvan Hugo Gardar, færøysk journalist

## Referanser


## Eksterne lenker
*
Okulovka

**Okulovka** (russisk: Оку́ловка) er en by i Novgorod oblast i Russland. Den ligger  i Valdajhøydene, ved elva Peretna (en sideelv til Msta), rundt 140&nbsp;km øst for Velikij Novgorod. Innbyggertall:  13&nbsp;050 (2007 est.), 14&nbsp;470 (folketelling 2002), 17&nbsp;197 (folketelling 1989).

Bosetningen ble først nevnt i 1495. Etter at Nikolajbanen, det vil si jernbanen Moskva&ndash;St. Petersburg, ble bygget gjennom byen på midten av 1800-tallet, har byens utvikling vært knyttet til jernbanen. Bystatus ble gitt i 1965.

## Eksterne lenker
*
Liv Grinde

**Liv Grinde** (født 7. mars 1949 i Tysvær ved Haugesund) er en norsk lokalpolitiker. Hun var ordfører i Lardal kommune i Vestfold fra 2007 til 2015. Hun representerte Arbeiderpartiet. Grinde er utdannet psykiatrisk sykepleier og har i mange år arbeidet innen psykiatrien og eldreomsorgen.

## Referanser
Filipstad

**Filipstad** kan sikte til følgende steder:
* Filipstad (Sverige) en by i Värmland.
* Filipstad kommune i Sverige
* Filipstad (Oslo) strøk i Oslo.
Halvor Holte

**Halvor Arnt Holte** (født 1932) er en tidligere langrennsløper og trener fra Drangedal og Hokksund. Han er gift med Inger Marie Holte. De har sønnene Tor Håkon Holte og Geir Holte, begge internasjonale langrennsløpere. Halvor Holte deltok i NM stafett for Hokksund Idrettslag med sine to sønner før Hokksund fikk Oddvin Bakkene med på laget.

Halvor trente sønnene i oppveksten hjemme i Hokksund. Han skal ha brukte mye tid på å leite opp treningssteder ved snømangel.

## Referanser
Bente Kleppe Bjerke

**Bente Kleppe Bjerke** (født 3. februar 1955) er en norsk lokalpolitiker som representerer Arbeiderpartiet. Hun var siste ordfører i Tjøme kommune i Vestfold. 

Fra 2007 til 2011 var hun ordfører i Tjøme og ble på nytt valgt som ordfører etter kommunevalget i 2015. 

Bjerke hadde permisjon fra sin stilling i Luftforsvaret og var flygeleder ved Luftforsvarets stasjon Mågerø på Tjøme før hun ble ordfører.

## Referanser
Potte

En **potte** er et mindre, rundt kar, som er dypere enn en skål og ofte like bred i åpningen som i bunnen. Potter ble opprinnelig laget av leire av profesjonelle håndtverkere kalt pottemakere. Potter benyttes blant annet til oppbevaring av mat, til å ha blomster i (blomsterpotter), til å pynte med eller til å urinere i om natten (nattpotter). 

## Referanser
Pestovo

**Pestovo** (russisk: Пестово) er en by i Novgorod oblast i Russland. Den ligger ved elva Mologa, rundt 270&nbsp;km nordøst for Velikij Novgorod. Innbyggertall: 15&nbsp;990 (folketelling 2002).

Landsbyen Pestovo ble første gang nevnt i 1495. En jernbane ble bygget gjennom byen i 1918, noe som ga grunnlaget for byens vekst. I 1965 fikk byen innvilget bystatus.

## Eksterne lenker
*
Benjamin Caunt

**Benjamin «Ben» Caunt** (født 22. mars 1815, død 10. september 1861) var en engelsk 1800-talls bokser kjent som «Torkard-giganten». 

Caunt var født i Hucknall Torkard i Nottinghamshire i England. Han var 190 cm høy og hadde en matchvekt på rundt 95 kg. Det ble sagt om ham at han var sterk, utholdende og ivrig, men også treg og klumsete.

11. mai 1841 ble Caunt engelsk tungvektsmester etter å ha slått Nick Ward. Han holdt denne tittelen til 9. september 1845, da han tapte for William Thompson. Etter dette tapet, hvor han i tillegg ble beskyldt for juks, annonserte han at han trakk seg tilbake fra boksing. Han gjorde et forsøk på comeback i 1857 mot Nat Langham, denne kampen ble erklært uavgjort etter 60 runder, da begge var for slitne til å fortsette.

Caunt døde av lungebetennelse 10. september 1861 i St. Martins Lane i London. Han er gravlagt utenfor St. Maria Magdalena-kirken i Hucknall like ved sine to barn som begge omkom i en brann ti år tidligere.

Klokka Big Ben i Westminster i London ble ifølge legenden oppkalt etter ham.

## Referanser


## Eksterne lenker
* 
* http://www.leftlion.co.uk/articles.cfm/title/ben-caunt/id/7148 
* https://web.archive.org/web/20100121164839/http://www.bencaunt.freeserve.co.uk/gallery.htm
* 'Big Ben' Caunt, Ashfield District Council: https://web.archive.org/web/20110613191213/http://www.ashfield-dc.gov.uk/ccm/navigation/community-and-living/faiths--beliefs-and-religions/st--mary-magdalene/-big--ben-caunt/%3Bjsessionid%3DC67652C9797FAB972267E2ADEB50DEA0
* http://www.whitechapelbellfoundry.co.uk/bigben.htm
* Alan Phillips 1959, The story of Big Ben, Ministry of Works, H.M.S.O
Kellogg Company

**Kellanova** (Tidligere kalt Kellogg Company, ofte simpelthen kalt **Kellogg** eller **Kellogg's**) er en amerikansk multinasjonal produsent av frokostblandinger, enkle mellommåltider og kjeks. Hovedkvarteret befinner seg i Battle Creek i Michigan i USA. Kellogg omsetter under tickeren. Resultatet i 2006 var nesten 11 milliarder dollar.

## Referanser


## Eksterne lenker
* 
*
Soltsy

**Soltsy** (russisk: Сольцы́) er en by i Novgorod oblast i Russland. Den ligger ved elva Sjelon, 78&nbsp;km sørvest for Velikij Novgorod. Innbyggertall:  11&nbsp;264 (folketelling 2002).

Landsbyen Soltsy ble første gang nevnt allerede i 1390. Den var på den tid et viktig sted på handelsveien mellom Novgorod og Pskov. I 1471 fant slaget ved Sjelon sted nær Soltsy. Slaget sto mellom styrkene fra Storfyrstedømmet Moskva, under ledelse av Ivan III, og armeen til Republikken Novgorod. Slaget ved Sjelon markerte slutten på Republikken Novgorods politiske uavhengighet.

I 1914 fikk Soltsy innvilget bystatus.

En viktig, strategisk flybase, Soltsy-2, ligger like nord for byen.
Geoide

En **geoide** (av gresk: *geo*, jord og *eides*, lignende) er en flate som omtrent sammenfaller med havoverflatens gjennomsnittlige nivå. Alle punkter på geoiden har samme potensielle energi på grunn av tyngdekraften. En loddsnor vil være vinkelrett på geoiden, og et vaterpass er parallelt. Den sies ofte å være en nær gjengivning eller fysisk modell av jordens ekte form, og ifølge Carl Friedrich Gauss er geoiden et "matematisk bilde av jorden" eller, egentlig, av dens tyngdefelt.

Geoidens overflate er mer uregelmessig enn den rotasjonsellipsoiden som ofte anvendes for  omtrentlig å beskrive jordens fysiske form, men betydelig jevnere enn jordens fysiske overflate. Mens den sistnevnte har topper på over 8&nbsp;000 meter (Mount Everest) og daler på under 11&nbsp;000 meter (Marianergropen), varierer geoiden kun med omkring &plusmn;100&nbsp;m fra en nøyaktig fastlagt rotasjonsellipsoide.

En konsekvens av at geoiden er en ekvipotensiell flate er at tyngdekraften er vinkelrett mot geoiden i ethvert punkt. Dette gjør at havoverflaten skulle anta en form som sammenfaller med geoiden om havvannet fikk virke fritt, uavhengig av andre krefter og kontinentenes landmasser. Geodeter kan beregne høyden hos punkter på kontinentene ovenfor denne tenkte, men fysisk definerte overflaten gjennom en teknikk som kalles avveining.

## Kilder
*
Katrin

**Katrin** er en kortform av kvinnenavnet *[[Katarina]]*, som har opprinnelse i greske *[[Aikaterine]]*. Navnet har mange skrivemåter: *Cathrin*, *Cathryn*, *Catrin*, *Kathrin*, *Kathryn*, *Katrien*, *Katrijn*, *Katrín* og *Katryn*.

## Utbredelse
*Kathryn* var et populært navn i England i 1970- og 1980-årene.
	

I USA var *Kathryn* et populært navn i 1980-årene.

Katrin er et svært vanlig navn på Færøyene og i Estland. Formen *Katrín* er vanlig på Island. Katrin og varianter av dette er også mye brukt i Tyskland.

|}

## Kjente personer med navnet
Personene i listen er ordnet kronologisk etter fødselsår.
* Kathryn Grayson (f 1922), amerikansk skuespiller og sanger
* Katrin Sass (f 1956), tysk skuespiller
* Katrin Cartlidge (1961–2002), engelsk skuespiller
* Kathryn Cramer (f 1962), amerikansk forfatter
* Kathryn Williams (f 1974), engelsk sanger
* Catrin Finch (f 1980), walisisk harpespiller

## Referanser


## Eksterne lenker
*
Maxwell Atoms

**Maxwell Atoms** (født **Adam Burton** 1974) er en amerikansk animatør. Han er skaperen av Skumle eventyr med Billy og Randi også kalt Billy og Randis skumle eventyr. Maxwell har  skapt serien Slemme Con Carne. 

Da Maxwell skapte «Skumle eventyr med Billy og Randi» hadde serien navnet «Stygg og slem». «Stygg og slem» var en seire som hadde to serier i ett: «Slemme Con Carne» og «Skumle eventyr med Billy og Randi». Maxwells serier blir som oftest sendt på Cartoon Network.

## Referanser